Lav et referat af nedenstående tekst:

Tekst:
Søren Virenfeldt, der er forstander på opholdsstedet Solhaven i Farsø har igen meldt ansatte ved Vesthimmerland Kommune for at give aktindsigt i fortrolige oplysninger Denne gang politianmelder Søren Virenfeldt kommunen for at have givet aktindsigt med oplysninger om opholdsstedet Hugin og Munins regnskab, hvor to medarbejderes navne og løn fremgår. Hugin og Munin er et opholdssted i Aalestrup. I maj politianmeldte Søren Virenfeldt også kommunen, fordi de viderebragte personfølsomme oplysninger om ham. Det erkendte borgmester Knud Kristensen og beklagede med, at der var sket en menneskelig fejl. - Vi har igen undskyldt overfor de berørte parter, siger borgmester Knud Kristensen (K). Søren Virenfeldt siger til gengæld: - Det må snart gå op for Knud Kristensen, at der ikke er styr på tavshedspligten i kommunen. Søren Virenfeldt er lige nu på frivillig orlov fra sit job på Solhaven, fordi han og 11 andre tidligere ansatte er tiltalt for systematisk vold mod beboerne.

Referat:
Søren Virenfeldt melder for anden gang Vesthimmerlands Kommune for brud på tavshedspligten.